ভেটেরিনারি মেডিসিন এবং প্রাণী বিজ্ঞান অনুষদ, মাওলানা ভাসানী বিজ্ঞান ও প্রযুক্তি বিশ্ববিদ্যালয়  (পূর্বনাম সিরাজগঞ্জ সরকারি ভেটেরিনারি কলেজ) বাংলাদেশের নবীনতম ভেটেরিনারি শিক্ষার প্রতিষ্ঠান। ক্যাম্পাসটিতে প্রাণি-চিকিৎসাবিজ্ঞান ও পশুপালনে ৫ বছর মেয়াদি স্নাতক কোর্স চালু আছে। উচ্চ মাধ্যমিক পাশ করার পরে প্রতিযোগিতাপূর্ণ ভর্তি পরীক্ষায় মাধ্যমে উত্তীর্ণ হয়ে এ কলেজে ভর্তি হতে হয়। ২০২৩ সালের অক্টোবরে কলেজটিকে মাওলানা ভাসানী বিজ্ঞান ও প্রযুক্তি বিশ্ববিদ্যালয়ের ক্যাম্পাস হিসেবে রুপান্তর করা হয়।  ইতিহাস ২০১০ সাল থেকে পরিকল্পনা শুরু করে মৎস্য ও প্রাণিসম্পদ মন্ত্রণালয়ের আওতায় প্রায় ৮০ কোটি টাকা ব্যয়ে ২০১৩ সালের ১ জানুয়ারি প্রাণিসম্পদ অধিদপ্তর সিরাজগঞ্জ জেলার বেলকুচি উপজেলার দৌলতপুর ইউনিয়নের আজগড়া গ্রামে কলেজটি নির্মাণ কাজ শুরু করে। ২০১৮ সালের জুন মাসে নির্মাণ কাজ সম্পন্ন হয়। ২০২০ সালের জানুয়ারি থেকে হতে ৫০ জন শিক্ষার্থী নিয়ে একাডেমিক কার্যক্রম শুরু করা হয়।  নানা সমস্যার কারণে অধ্যায়নরত শিক্ষার্থীরা প্রায় দুই বছর আন্দোলন করে। শুরুতে শিক্ষা মন্ত্রনালয়ের অধীনে থাকলেও পরে কলেজটিকে টাঙ্গাইলের মওলানা ভাসানি বিজ্ঞান ও প্রযুক্তি বিশ্ববিদ্যায়ের অধীনে দিয়ে কলেজটিকে বিশ্ববিদ্যালয়টির একটি ক্যাম্পাস বানানো হয়।  অবস্থান ঢাকা-সিরাজগঞ্জ মহাসড়ক থেকে ২০ কিলোমিটার দূরে বেলকুচি এলাকার ১০.১৫ একর জায়গায় সিরাজগঞ্জ সরকারি ভেটেরিনারি কলেজ অবস্থিত। ঢাকা বা দেশের অন্যান্য প্রান্ত থেকে আগত ব্যক্তিদের ক্ষেত্রে যমুনা সেতু/বঙ্গবন্ধু সেতুর পশ্চিম পার্শ্বে সয়দাবাদ মোড় বা কড্ডার মোড় থেকে মহাসড়কের দক্ষিণ দিকে মোড় নিয়ে প্রায় ২০ কিমি পাড়ি দিতে হবে। স্থানীয় জনগণ জায়গাটিকে আজুগড়া বেড়ীবাঁধ নামে চেনেন বা ডেকে থাকেন।    শিক্ষা ব্যবস্থা প্রতি বছর ভর্তি পরীক্ষার মাধ্যমে ৫০ জন শিক্ষার্থী ভর্তি হওয়ার সুযোগ পেয়ে থাকে। সাধারণ ছাত্র-ছাত্রীদের জন্য আসন ৪৬, মুক্তিযুদ্ধ কোটাধারী আসন ৩টি এবং ১টি সীট উপজাতি কোটা।  বর্তমানে অধ্যক্ষসহ মোট মানসম্পন্ন শিক্ষক ১০ জন যারা বিসিএস (প্রাণিসম্পদ) ক্যাডারের কর্মকর্তা। ‌সর্বমোট ডিপার্টমেন্ট রয়েছে ১০টি। প্রতিষ্ঠানটি মৎস্য ও প্রাণিসম্পদ মন্ত্রনালয়ের অধীনে প্রাণিসম্পদ অধিদপ্তর কর্তৃক পরিচালিত। কলেজটির শিক্ষা কার্যক্রম পরিচালিত হতো শেরেবাংলা কৃষি বিশ্ববিদ্যালয়ের মাধ্যমে। ১লা ফেব্রুয়ারী'২০২৩ ইং এক প্রজ্ঞাপন জারির মাধ্যমে এটি শেরেবাংলা কৃষি বিশ্ববিদ্যালয়ের পরিবর্তে মাওলানা ভাসানী বিজ্ঞান ও প্রযুক্তি বিশ্ববিদ্যালয়ের একটি অনুষদ হিসেবে অধিভুক্ত হয় ।  অবকাঠামো থাম্ব|সিরাজগঞ্জ সরকারি ভেটেনারি কলেজ একটি প্রশাসনিক ভবন   একটি একাডেমিক ভবন  আধুনিক ল্যাবঃ সকল বিভাগ  একটি লাইব্রেরী একটি ভেটেরিনারি টিচিং হাসপাতাল একটি বড় পশু শেড একটি ব্রয়লার শেড একটি ছাত্র হল একটি ছাত্রী হল টিচার্স কোয়ার্টার দুইটি স্টাফ কোয়ার্টার দুইটি ডরমেটরি ভবন একটি কেন্দ্রীয় মসজিদ একটি গভীর নলকূপ একটি বিদ্যুতের উপ-স্টেশন তিনটি আধুনিক মানের জিমন্যাশিয়াম খেলাধুলার মাঠ  একটি আধুনিক অডিটোরিয়ামঃ ৫০০ জন ধারণ ক্ষমতা  একটি পুকুরঃ বাঁধানো পাড়সহ   বিস্তৃত বাগানঃ পুরো ক্যাম্পাস জুড়ে।    আবাসন ব্যবস্থা  কলেজটিতে ছাত্র-ছাত্রীদের জন্য সম্পূর্ণ আবাসিক। হলগুলিতে কমনরুম বিদ্যমান যেখানে, ক্যাবল টিভি, দৈনিক খবরের কাগজ, খেলাধুলার সরঞ্জামসহ আধুনিক মানের জিমন্যাশিয়াম রয়েছে। পাশাপাশি, কর্মরত শিক্ষক-কর্মচারিদের জন্য আবাসিক ব্যবস্থা রয়েছে। এছাড়াও শিক্ষা, গবেষণা, সম্প্রসারণসহ অন্যান্য কাজে আগত অতিথিদের জন্য রয়েছে অতিথি ঘর।  একটি ছাত্র হলঃ নামকরণের অপেক্ষায়।   একটি ছাত্রী হলঃ নামকরণের অপেক্ষায়।  একটি টিচার্স কোয়ার্টার দুইটি স্টাফ কোয়ার্টার একটি স্টাফ ডরমেটরি ভবন   তথ্যসূত্র   বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সিরাজগঞ্জ জেলার শিক্ষাপ্রতিষ্ঠান বিষয়শ্রেণী:বাংলাদেশের ভেটেরিনারি বিশ্ববিদ্যালয় ও মহাবিদ্যালয়